Sultan Badlishah

Sultan Badlishah ibni Sultan Abdul Hamid Halim Shah ialah Sultan Kedah ke-27 dari 13 Mei 1943 hinggalah ketibaan tentera Jepun pada bulan Ogos dalam tahun tersebut, dan kembali ke takhta pada 5 September 1945 dengan penyerahan kalah Jepun pada 2 September 1945.

Sultan Badlishah ialah putera Sultan Abdul Hamid, Sultan Kedah ke-26 dan bonda baginda Tunku Nai Sofiah binti Tunku Nai Haji Hassan.

Baginda semasa kecil belajar di Sekolah Jalan Baharu, Alor Setar selepas itu pada tahun 1912 baginda belajar di King's College, Bangkok. Pada tahun 1916 hingga 1921 baginda belajar di Kolej Wadham, Universiti Oxford.
Gelaran dan kurniaan

* 10 Mac 1894 – 21 Mac 1935: Yang Amat Mulia Tunku Badlishah ibni Sultan Abdul Hamid Halim Shah
* 21 Mac 1935 – 5 Disember 1937: Duli Yang Teramat Mulia Tunku Badlishah ibni Sultan Abdul Hamid Halim Shah, Raja Muda Kedah
* 5 Disember 1937 – 13 Mei 1943: Duli Yang Teramat Mulia Tunku Badlishah ibni Sultan Abdul Hamid Halim Shah, Pemangku Raja Kedah
* 13 Mei 1943 – 13 Julai 1958: Kebawah Duli Yang Maha Mulia Sultan Badlishah ibni al-Marhum Sultan Abdul Hamid Halim Shah, Sultan dan Yang di-Pertuan Negeri Kedah Darul Aman
Kurniaan

Kurniaan Kedah

* Founding Grand Master of the Bintang Keberanian Negeri Kedah (BKK, 30 Oktober 1952 - 13 Julai 1958)
* Founding Grand Master of the Darjah Utama Untuk Jasa Kedah (KOM, 30 Oktober 1952 - 13 Julai 1958)
* Founding Grand Master of the Bintang Perkasa Negeri Kedah (BPK, 30 Oktober 1952 - 13 Julai 1958)
Kurniaan asing

*
** Order of the Sacred Treasure Darjah ke-3 (30.9.1943)
*
** Companion of the Order of the Crown of Thailand
** Companion of the Order of the White Elephant
*
** Recipient of the King George V Silver Jubilee Medal (1935)
** Companion of the Order of St Michael and St George (CMG) (1936)
** Recipient of the King George VI Coronation Medal (1937)
** Knight Commander of the Order of the British Empire (KBE) - Sir (1941)
** Knight Commander of the Order of St Michael and St George (KCMG) - Sir (1948)
** Recipient of the Queen Elizabeth II Coronation Medal (1953)
Keturunan

Sultan Badlishah telah berkahwin dua kali dengan Tunku Sofiah dan Tengku Asma. Isteri pertama baginda ialah Tunku Sofiah binti Almarhum Tunku Mahmud (1899-1934) berkahwin pada 1922. Perkahwinan dengan Tunku Sofiah telah melahirkan beberapa orang anak termasuk, Sultan Abdul Halim Mu'adzam Shah, Sultan Kedah ke-28. Tunku Sofiah mangkat pada 1934 akibat kemalangan jalanraya.

* Tunku Abdul Hamid (20 Ogos 1923, mangkat waktu kecil)
* Tunku Hamidah (22 September 1925 – 4 November 2015), berkahwin dengan Tengku Abdul Aziz Ibni Almarhum Sultan Sulaiman Badrul Alam Shah dari Terengganu.
* Tuanku Abdul Halim (28 November 1927 – 11 September 2017), Sultan Kedah dari 1958 hingga 2017 dan ditabalkan dua kali sebagai Yang di-Pertuan Agong dari 1970 hingga 1975 dan 2011 hingga 2016
* Tunku Abdul Malik (24 September 1929 – 29 November 2015), Raja Muda dari 1960 hingga 2015
* Tunku Sakinah (11 November 1930 – 16 Ogos 2025), berkahwin dengan Yves Borotra.
* Tunku Mansur (29 Disember 1933 – 18 Ogos 1934)

Sultan Badlishah berkahwin untuk kali kedua pada 1934 dengan Tengku Asma binti Almarhum Sultan Badrul Alam Shah (1911-1994), seorang puteri Sultan Terengganu dari Dinasti Bendahara. Tengku Asma menjadi Sultanah Kedah dan melahirkan beberapa orang anak;

* Tunku Hosna (25 Januari 1935)
* Tunku Annuar (30 Jun 1937 – 23 Mei 2014), Tunku Bendahara Kedah dari 1981 hingga 2014
* Tuanku Sallehuddin (30 April 1942), Sultan Kedah dari September 2017 hingga kini, Raja Muda dari 2015 hingga 2017
* Tunku Bisharah (18 Oktober 1944)
* Tunku Kamaliah (6 Jun 1947)
* Tunku Badriatul Jamal (1 September 1949)
* Tunku Abdul Hamid Thani (18 Jun 1952), Tunku Bendahara Kedah dari 2017 hingga kini.
* Tunku Nafisah (20 Jun 1954)
Lihat juga

*Sultan Kedah


Kategori:Sultan Kedah abad ke-20
Kategori:Kelahiran 1894
Kategori:Kematian 1958
Kategori:Raja Muda Kedah